|  |  |
| --- | --- |
|    | **Šiame straipsnyje ar jo dalyje netvarkingai nurodytos išnašos.**Jūs galite padėti Vikipedijai sutvarkydami išnašas ar pašalindami perteklines nuorodas į šaltinius. |

|  |
| --- |
| **Conco Ikarus C42** |
|  |
|  |
|  |
| Tipas | Ultralengvasis orlaivis |
| Gamintojas | Comco Ikarus GmbH,  Vokietijos vėliava Vokietija |
| Gamybos metai | 1996 m. - |
| Pirmas skrydis | 1996 m. |
| Pradėtas naudoti | 1996 m. |
| Pagaminta vnt. | > 1200 vnt. |
| Vieneto kaina | nuo 100 000 eurų |
| Variantai | C42  C42B  C42C  C42E  C42CS |

„**Ikarus C42**" – dvivietis bendrosios aviacijos ultra lengvasis lėktuvas, sukurtas ir nuo 1996 m. gaminamas Vokietijos įmonės „Comco Ikarus". Jis daugiausia naudojamas mokymams, apžvalginiams ir asmeniniams skrydžiams.

Konstrukcija ir gamyba
----------------------

 Ikarus C42
„Ikarus C42" yra vienmotoris aukštasparnis monoplanas su 1,22 m. pločio kabina su greta viena kito išdėstytomis sėdynėmis dviems pilotams.

Ikarus C42
Į C42 montuojami 80 AG (60 kW) galios Rotax 912 arba 100 AG (76 kW) galios Rotax 912s varikliai. Rotax varikliai pasižymi mažomis degalų sąnaudomis ir santykinai žemu triukšmu. Variklis komponuojamas pasirinktinai su vienu iš dvimenčių fiksuoto žingsnio (Warp Drive 2-blade, Neuform CR2-75) arba trimenčių fiksuoto žingsnio (Warp Drive 3-blade, Sport-Prop 3-blade, GSC-3, Neuform CR3-75, Neuform CR3-V-R2H, Kiev Prop BB263/1700, Kiev Prop BB283/1800, Helix H50F-1,75m-R-SI-12-3, Helix H50F-1,75m-R-S-14-3) propelerių per reduktorių, kurio perdavimo skaičius – 2,273:1.

Orlaivio struktūros pagrindas – didelio skersmens aliuminio vamzdis, einantis per visą jo ilgį. Kabina ir fiuzeliažo gaubtai yra gaminami iš kompozito. Išorės elementai nėra struktūriniai, todėl juos galima nuimti apžiūrai ir remontui.

Lėktuvo sparnai yra gaminami aliminio vamzdelių, sudarančių priekinį ir galinį lonžeronus. Sparnai ir valdymo paviršiai (eleronai ir aukščio vairai) padengti kevlaro / mylaro / poliesterio laminatu. Sparnus galima nuimti arba sulankstyti išilgai fiuzeliažo (jei yra papildomas lankstymo komplektas) sandėliavimui ir transportavimui. Sparnų galiukai yra kompozicinės konstrukcijos, kuri sumažina pasipriešinimą ir pagerina valdymą skrendant mažu greičiu. Į kabiną patenkama per dvejas žuvėdros sparno tipo duris.

### Valdymas

 C42 prietaisų skydelis
Orlaivyje įrengta viena centrinė valdymo svirtis (angl. *joystick*), kuria valdomi eleronai ir aukščio vairai. Aukščio vairo trimeris, priklausomai nuo modelio – elektrinis (valdomas mygtuku ant valdymo svirties) arba mechaninis (svirtelė ant balkio į dešinę nuo piloto galvos). Radijo siųstuvas valdomas valdymo svirties viršuje įmontuotu „push-to- talk" tipo mygtuku. Svirties priekinėje dalyje įmontuota stabdžių svirtelė.

Vairo pedalai suporuoi, įrengti abejose pilotų vietose. Atstumas nuo sėdynės iki pedalų yra fiksuotas, nes sėdynės padėtis nereguliuojama.

 Airbourne Aviation Ikarus C42 atvyksta į 2018 m. RIAT, Anglija
Droselio valdymas – suporuotas, valdymo svirtys įrengtos tarp pilotų kojų ir atlenkiamos iki kelių aukščio. Svirtelės gali būti nulenkiamos iki grindų lygio taip palengvinant įlipimą ir išlipimą iš lėktuvo.

Užsparniai valdomi centrinio priekinio balkio viršuje esančia svirtimi. Dėl santykinai trumpos svirties užsparnių nuleidimo veiksmas reikalauja fizinės jėgos, ypač skrendant didesniu nei 90 km/h greičiu. Šį veiksmą apsunkina tai, kad jis turi būti atliekamas nuo svirties toli esančia piloto ranka (kita ranka tuo metu yra laikoma vairo svirtis).

Vilkimas
--------

Ikarus C42
Ikarus C42 su Rotax 912 ULS gali būti naudojamas sklandytuvams vilkti. Tokiu atveju didžiausia nominali ribinė apkrova neturi viršyti 660 svarų (300 kg). Reklamjuosčių vilkimas leidžiamas ir C42-ais, kuriuose sumontuotas silpnesnis Rotax 912 UL variklis.

Variantai
---------

C42
Bazinis modelis, gamintas nuo 1996 m.
C42B
Atnaujintas modelis, atitinkantis JAV lengvųjų sportinių lėktuvų (angl. *Light Sports Aircrat*) kategoriją.
C42C
2012 m. pristatytas atnaujintas modelis su platesniu kompozicinių medžiagų taikymu, sparnų galiukais, naujais eleronais, sumažintu sparnų moju, „Flettner" vairu, taip pat nauja variklio laikiklio konstrukcija, sukurta modeliui C52.
C42CS
2015 m. AERO Friedrichshafen parodoje pristatytas modelis su nauja važiuoklės konstrukcija (viena lenkta pagrindinė sudėtinė kojelė kiekvienoje pusėje), naujos konstrukcijos stabdžiais ir atnaujintu interjeru.
**C52**

2011 m. C42 pagrindu pradėtas gaminti modelis.

Specifikacijos (Ikarus C42)
---------------------------

Duomenys iš gamintojo svetainės

|  | C42 | C42B / C42E / C42C | C42CS |
| --- | --- | --- | --- |
| Įgula | 1+1 |
| Sparnų | mojis | 9,45 m | 8,71 m | 8,71 m |
| aerodinaminis profilis | NACA 2412 |
| plotas | align="center" |12,5 m2 | 11,9 m2 |
| Ilgis | 6,2 m |  | 6,38 m |
| Aukštis | 2,34 m |  | 2,20 m |
| Variklis | Rotax 912 UL arba Rotax 912 ULS arba Rotax 912 Injection |
| Greitis | Vne | 180 km/h (97 mazgai) | 216 km/h (116 mazgų) | 225 km/h (121 mazgas) |
| Maksimalus | 175 km/h | 188-213 km/h | 200-208 km/h |
| Kreiserinis | 140-170 km/h | 160-190 km/h |
| Smukos | 75 km/h (40 mazgų) (be užsparnių)
70 km/h (38 mazgai) (užsparniai I padėtyje)
65 km/h (35 mazgai) (užsparniai II padėtyje) |
| Kuro sąnaudos (kreiseriniu greičiu) | 10-12 l/h (Rotax 912 UL)
11-13 l/h (Rotax 912 UL) |
| Svoris | Tuščio | 265 kg | 279-291 kg | 281,5-293,8 kg |
| Maksimalus kilimo | 472,5 kg | 560 kg |
| Varžyboms | 251 kg |
| Skrydžio nuotolis | 695 km | 760 km |  |
| Pervarymo nuotolis (su papildomu baku) | 1445 km |  |  |
| Kilimo greitis | 6,7 m/s / 1320 pėdų/min. (solo)
5 m/s / 800 pėdų/min. (skrendant dvise) |  |  |
| Kuras | A-95, A-98, Avgas 100LL |
| Kuro bako talpa | 65 l |
| Pakilimui reikalingas tako ilgis | 120-140 m | 90-140 m | 100-140 m |

Išorinės nuorodos
-----------------

* Comco Ikarus svetainė anglų kalba Archyvuota kopija 2018-10-28 iš Wayback Machine projekto.
* BMAA Ikarus C42 apžvalga Archyvuota kopija 2008-12-26 iš Wayback Machine projekto.
* Comco kainoraštis anglų kalba Archyvuota kopija 2018-11-18 iš Wayback Machine projekto.

Išnašos
-------

1. 1 2  Bayerl, Robby; Berkemeier, Martin; et al. (2011). „World Directory of Leisure Aviation 2011–12". World Directory of Light Aviation. Lancaster: WDLA UK: 36–37. ISSN 1368-485X.
2. 1 2 3  Tacke, Willi; Marino, Boric; et al. (2011). „World Directory of Leisure Aviation 2015–16". World Directory of Light Aviation. Lancaster: WDLA UK: 40. ISSN 1368-485X.
3. ↑  Pilot Operating Handbook for the aircraft Ikarus C42 / C42B / C42C / C42E / C42CS, p. 16-19
4. ↑  Pilot Operating Handbook for the aircraft Ikarus C42 / C42B / C42C / C42E / C42CS, p. 16-19
5. ↑  C42 CS Technical specifications, Comco-Ikarus
6. ↑  C42 °C Technical data, Comco-Ikarus
7. ↑  Lednicer, David. „The Incomplete Guide to Airfoil Usage". *m-selig.ae.illinois.edu*. Nuoroda tikrinta 16 April 2019.